b'\n_START_ARTICLE_\nVzhodna pravoslavna cerkev\n_START_SECTION_\nAsirska Cerkev\n_START_PARAGRAPH_\nPogosto se v med Orientalske pravoslavne Cerkve uvr\xc5\xa1\xc4\x8da tudi Asirska Cerkev, kar pa ni pravilno, saj se po nauku precej lo\xc4\x8di od zgoraj navedenih Cerkva. _NEWLINE_Asirska Cerkev se je lo\xc4\x8dila od ostalih kr\xc5\xa1\xc4\x8danskih Cerkva, ko ni hotela priznati sklepov tretjega ekumenskega koncila. Po verovanju je bila Asirska Cerkev blizu nestorianizmu. Bistvo nestorianizma je lo\xc4\x8devanje Jezusa na dve osebi: Jezusa \xc4\x8dloveka in  Jezusa Boga. Obe osebi sta obstajali v istem telesu, a nista bili obe hkrati aktivni. Marija je mati Jezusa \xc4\x8dloveka, ni pa mati Boga. \xc4\x8cude\xc5\xbee je delal Jezus Bog, na kri\xc5\xbeu pa je trpel Jezus \xc4\x8dlovek. To je poenostavljena razlaga, a kot vidimo gre tudi tukaj predvsem za razliko v na\xc4\x8dinu izra\xc5\xbeanja. _NEWLINE_Asirski verski voditelj Babaj Veliki (551-628) je Asirsko verovanje precej pribli\xc5\xbeal zahodnemu verovanju v Jezusa, ki ima eno osebnost in dve naravi - bo\xc5\xbejo in \xc4\x8dlove\xc5\xa1ko.'